polyglot-tagger/wikipedia-language-snippets-filtered huggingface dataset:
1972ની સીઝન પછી , પેલે બ્રાઝિલીયન ક્લબ ફૂટબોલમાંથી નિવૃત્ત થયા, જોકે સત્તાવાર સ્પર્ધાત્મક મેચોમાં તેમણે પ્રસંગોપાત સાન્તોસ વતી રમાવાનું ચાલુ રાખ્યું. બે વર્ષ બાદ, તેઓ આ આંશિક નિવૃત્તિમાંથી બહાર આવ્યા, અને નોર્થ અમેરિકન સોકર લીગ )ની ન્યૂયોર્ક કોસ્મોસ ટીમ સાથે 1975ની સીઝન માટે કરાર કર્યો. પોતાની શરૂઆતની રમતની ધાર ન હોવા છતાં, પેલેને લોકોમાં જાગૃતિ વધારાવા અને યુનાઇટેડ સ્ટેટ્સમાં ફૂટબોલમાં રસ પેદા કરવા માટેનું શ્રેય આપવામાં આવ્યું. કોસ્મોસ સાથે પોતાની ત્રીજી અને છેલ્લી સીઝનમાં તેમણે 1977 એનએએસએલ ચેમ્પિયનશીપમાં ટીમનું નેતૃત્વ કર્યું.
રમતગમત ક્ષેત્રે ઉત્કૃષ્ટ સેવાઓ આપવા બદલ 1995માં તેમને બ્રાઝિલનો ગોલ્ડ મેડલ એનાયત કરવામાં આવ્યો, બ્રાઝિલના પ્રમુખ ફર્નાન્ડો હેનરિક કાર્ડોસોએ તેમને "એક્ટ્રાઓર્ડિનરી મિનિસ્ટર ઓફ સ્પોર્ટ" તરીકે નિયુક્ત કર્યા અને યુનેસ્કો ગુડવિલ એમ્બેસેડર તરીકે પણ તેમની નિયુક્તિ થઇ. આ સમય દરમિયાન તેમણે બ્રાઝિલીયન ફૂટબોલમાં વ્યાપેલા ભ્રષ્ટાચારને નાબૂદ કરવા માટેના કાયદાની દરખાસ્ત કરી, જે પેલે લો તરીકે જાણીતો બન્યો. 2001માં પેલે પર ભ્રષ્ટાચાર કૌભાંડનો આક્ષેપ થતાં તેમણે આ પદનો ત્યાગ કર્યો, જોકે બાદમાં કોઇ પણ આક્ષેપ પુરવાર થયો ન હતો. 1997માં તેમને ઓર્ડર ઓફ ધ બ્રિટિશ એમ્પાયરના માનદ નાઇટ કમાન્ડર બનાવવામાં આવ્યા.
1966માં પણ પેલે અને સાન્તોસ ટાકા બ્રાઝિલને જાળવવામાં નિષ્ફળ નીવડ્યાં, જેમાં ઓ રેઇના ગોલ ફાઇનલ સીરીઝમાં ક્રુઝેઇરોના 9-4ના ભવ્ય વિજયને ખાળી શક્યાં ન હતાં. સાન્તોસે 1967, 1968 અને 1969માં કમ્પીયોનાટો પોલિસ્તા જીતી છતાં પેલેનો સાન્તિસ્તાસમાં ફાળો ઓછો થતો ગયો, સાન્તિસ્તાસ હાલમાં મર્યાદિત સફળતા ધરાવતી ટીમ છે. 19 નવેમ્બર 1969ના રોજ પેલેએ તમામ સ્પર્ધાઓમાં થઇને પોતાનો 1000મો ગોલ નોંધાવ્યો. બ્રાઝિલમાં આ પળની મોટાપાયે રાહ જોવાઇ રહી હતી. આ ગોલ, જે લોકપ્રિય રીતે ઓ મિલેસિમો ગોલ તરીકે જાણીતો હતો, તેને પેલેએ મારાકાના સ્ટેડિયમ ખાતે વાસ્કો દ ગામા સામેની મેચમાં પેનલ્ટી કિકથી કર્યો હતો.
1962 વિશ્વ કપની પ્રથમ મેચમાં મેક્સિકો સામેની મેચમાં પ્રથમ ગોલ પેલેની મદદથી થયો, જ્યારે બીજો ગોલ તેમણે જ કર્યો, ચાર ડીફેન્ડરોને વીંધીને કરાયેલા આ ગોલથી ટીમ 2-0થી આગળ નીકળી ગઇ. ચેકોસ્લોવેકિયા સામે એક લાંબા-અંતરનો ફટકો રમવાના પ્રયત્નમાં તેઓ ઇજાગ્રસ્ત થઇ ગયા. ઇજાને પગલે બાકીની સ્પર્ધામાંથી તેઓ બહાર થઇ ગયા, અને કોચ એઇમોર મોરેઇરા સમગ્ર સ્પર્ધાનો એકમાત્ર લાઇનઅપ ફેરફાર કરવા માટે મજબૂર બન્યા. સબસ્ટિટ્યુટ તરીકે એમરિલ્ડો આવ્યા, જેમણે બાકીની સ્પર્ધામાં સારો દેખાવ કર્યો. જોકે, ગેરિન્ચા સમગ્ર સ્પર્ધામાં આગેવાની લઇને બ્રાઝિલને તેના બીજા વિશ્વ કપ ટાઇટલ તરફ દોરી ગયા.
1969ની શરૂઆતમાં જ પેલેને રાષ્ટ્રીય ટીમમાં પાછા બોલાવવામાં આવ્યા, જેમાં પહેલા તો તેમણે ના પાડી, પરંતુ બાદમાં ટીમમાં રમ્યા અને છ વિશ્વ કપ ક્વોલિફાઇંગ મેચોમાં છ ગોલ કર્યા. મેક્સિકોમાં યોજાયેલો 1970 વિશ્વ કપ પેલેનો છેલ્લો વિશ્વ કપ હતો. આ સ્પર્ધામાં 1966ની ટુકડીની સરખામણીએ મોટા ફેરફાર જોવા મળ્યાં હતાં. ગેરિન્ચા, નિલ્ટન સાન્તોસ, વાલ્દિર પેરેઇરા, જાલ્મા સાન્તોસ અને ગિલ્મર જેવા ખેલાડીઓ પહેલેથી જ નિવૃત્ત થઇ ગયા હતા, પરંતુ પેલે સાથે રિવેલિનો, જૈર્ઝિન્હો, ગેર્સન, કાર્લોસ આલ્બર્ટો ટોરસ, તોસ્તાઓ અને ક્લોડોઆલ્ડોની ટીમ મહાન ફૂટબોલ ટીમોમાંથી એક ગણાવામાં આવી.
પેલેએ 2006માં આત્મકથનાત્મક પુસ્તક બાબતે મોટો કરાર કર્યો, જેના પગલે યુકે ના વૈભવી પ્રકાશક ગ્લોરીયા દ્વારા બહાર પડાયેલું વિશાળ-કદનું, 45 સેમી 35 સેમીનું, 2500ની સંખ્યામાં મર્યાદિત-આવૃત્તિ ધરાવતું સંગ્રહલાયક પુસ્તક "પેલે", પ્રથમ ફૂટબોલ "બિગ બૂક" બન્યું. એ જ સમયગાળા દરમિયાન, પેલેને બીબીસી તરફથી લાઇફટાઇમ અચીવમેન્ટ એવોર્ડ મળ્યો અને જૂન 2006માં તેમણે 2006 ફિફા વિશ્વ કપ ફાઇનલ્સનું સુપરમોડેલ ક્લાઉડીયા શિફર સાથે ઉદ્ઘાટન કર્યું. પેલેએ વાયગ્રાના વેચાણ વધારવામાં અને નપુંસકતા સામે જાગૃતિ ફેલાવવામાં પણ મદદ કરી.
ફાઇનલમાં બ્રાઝિલનો સામનો ઇટાલી સામે થયો, જેમાં પેલેએ ઇટાલીયન ડીફેન્ડર ટાર્કિસિઓ બર્ગ્નિચની ઉપરથી હેડર ફટકારીને પ્રથમ ગોલ કર્યો. તેમણે બાદમાં જૈર્ઝિન્હો અને કાર્લોસ આલ્બર્ટોને ગોલ કરવામાં મદદ કરી, જેમાં તેમણે પ્રભાવી સંયુક્ત રમત દર્શાવી હતી. બ્રાઝિલે આ મેચ 4-1થી જીતી લઇને જ્યુલ્સ રિમેટ ટ્રોફી સતત પોતાની પાસે જાળવી રાખી. મેચ દરમિયાન પેલેને નિશાન બનાવનાર બર્ગ્નિચે બાદમાં એવું કહ્યું હતું કે "મેચ પહેલા મેં મારી જાતને કહ્યું હતું કે તે દરેક માનવીની જેમ હાડ-માંસનો બનેલો માણસ જ છે ને - પરંતુ હું ખોટો હતો".
તેઓ બ્રાઝિલ રાષ્ટ્રીય ફૂટબોલ ટીમના કોઇ પણ સમયના સર્વોચ્ચ સ્કોરર રહ્યા છે અને માત્ર એક જ એવા ફૂટબોલ ખેલાડી છે જે ત્રણ વિશ્વ-કપ જીતનારી ટીમના સભ્ય રહી ચૂક્યા હોય. 1962માં વિશ્વ કપની શરૂઆતમાં તેઓ બ્રાઝિલીયન ટુકડીના સભ્ય હતા, પરંતુ બીજી જ મેચમાં ઇજા થતાં તેઓ સ્પર્ધાની બાકીની મેચો રમી શક્યા ન હતા. નવેમ્બર 2007માં ફિફા એ જાહેર કર્યું કે ભૂતકાળની સ્થિતિને ધ્યાનમાં રાખીને તેમને 1962નું મેડલ પણ એનાયત કરવામાં આવશે, જેનાથી તેઓ ત્રણ વિશ્વ કપ વિજેતા ટીમના મેડલ ધરાવતા વિશ્વના એક માત્ર ખેલાડી બની ગયા.
પેલે જણાવે છે કે તેમણે સૌથી સુંદર ગોલ 2 ઓગસ્ટ 1959ના રોજ રૂઆ જવારી સ્ટેડિયમ ખાતે કમ્પીયોનાટો પોલિસ્તા મેચ દરમિયાન સાઓ પોલો પ્રતિસ્પર્ધી જુવેન્ટસ સામે કર્યો હતો. આ મેચનું કોઇ વિડીઓ ફૂટેજ ઉપલબ્ધ ન હોવાથી, પેલેએ તે ખાસ ગોલનું કોમ્પ્યુટર એનિમેશન બનાવવા માટે કહ્યું હતું. માર્ચ 1961માં, પેલેએ ગોલ દ પ્લાકા કર્યો. મારાકાના ખાતે ફ્લુમિનેન્સ સામે કરેલો આ ગોલ એટલો બધો દર્શનીય માનવામાં આવ્યો કે મારાકાનાના ઇતિહાસના સૌથી સુંદર ગોલ ને સમર્પિત એક તકતી બનાવી દેવામાં આવી.
તેમના વતન બ્રાઝિલમાં, પેલેને રાષ્ટ્રીય નાયક તરીકે માન આપવામાં આવે છે. તેઓ ફૂટબોલની રમતમાં તેમના કૌશલ્ય અને પ્રદાન માટે જાણીતાં છે. ગરીબોની સામાજિક સ્થિતિ સુધરે તે માટે તેમણે ઉઠાવેલા અવાજ માટે પણ તે જાણીતા છે (જ્યારે તેમણે 1,000મો ગોલ કર્યો હતો ત્યારે તે બ્રાઝિલના ગરીબ બાળકોને સમર્પિત કર્યો હતો). તેમની કારકિર્દી દરમિયાન, તેઓ "ફૂટબોલના રાજા" , "રાજા પેલે" અથવા માત્ર "રાજા" તરીકે ઓળખાતા હતાં.
પેલે અને ગેરિન્ચા બંને રમતા હોય ત્યારે બ્રાઝિલે ક્યારેય મેચ ગુમાવી નથી. ગેરિન્ચાએ એકમાત્ર મેચ 1966માં હંગેરી સામે 1-3થી ગુમાવી હતી, જેમાં પેલે ઇજાનાં કારણે રમી શક્યા ન હતા.
પેલેએ કેટલીક આત્મકથાઓ પ્રકાશિત કરી છે, દસ્તાવેજી અને લઘુ-દસ્તાવેજી ફિલ્મોમાં કામ કર્યું છે અને વિવિધ સંગીતના ભાગ રચ્યા છે, જેમાં 1977માં પેલે ફિલ્મના સમગ્ર સાઉન્ડટ્રેક નો સમાવેશ પણ થાય છે. 1981ની ફિલ્મ એસ્કેપ ટુ વિક્ટરી માં તેઓ 1960 અને 1970ના દાયકાના અન્ય ફૂટબોલરો તેમજ માઇકલ કેઇન અને સીલ્વેસ્ટર સ્ટેલોન સાથે ચમક્યા હતા, જેમાં વિશ્વ યુદ્ધ માં જર્મન પીઓડબલ્યુ કેમ્પમાંથી ભાગવાના પ્રયત્નની વાત કરવામાં આવી છે.
1958 વિશ્વ કપમાં પેલેએ નંબર 10 ટી-શર્ટ પહેરવાની શરૂઆત કરી હતી, જેણે તેમને અમર બનાવી દીધા. હાલમાં જ બહાર આવેલી વિગતો મુજબ એ સ્પર્ધામાં ખૂબ જ અવ્યવસ્થા સર્જાઇ હતી: આગેવાનોએ ખેલાડીઓનાં શર્ટ નંબર મોકલ્યાં ન હતાં અને તેથી ફિફા એ જ પેલેને નંબર 10 શર્ટ ફાળવી હતી, અને પેલે ત્યારે સબસ્ટિટ્યુટ ખેલાડી હતા. તે સમયના માધ્યમોએ પેલેની 1958 કપના સૌથી મહાન ચમત્કાર તરીકે નોંધ લીધી હતી.
નવેમ્બર 2007માં વિશ્વની સૌતી જૂની ફૂટબોલ ક્લબ શેફિલ્ડની 150મી જન્મજયંતિ પ્રસંગે ઇન્ટર મિલાન વિરૂદ્ધની મેચમાં પેલે ગેસ્ટ ઓફ ઓનર બન્યા હતા. બ્રામોલ લેન ખાતે આશરે 19,000 પ્રસંશકોની હાજરીમાં ઇન્ટરે મેચ 5-2થી જીતી લીધી હતી. મુલાકાતના ભાગરૂપે પેલેએ એક પ્રદર્શન ખુલ્લું મૂક્યું હતું, જેમાં 40 વર્ષમાં પ્રથમ વખત ફૂટબોલનાં હાથથી લખેલા મૂળ નિયમોને પ્રદર્શિત કરવામાં આવ્યાં હતાં.
દર્શનીય ગોલ માટેની પેલેની વીજળી જેવા વેગ ધરાવતી રમત અને રમત પ્રત્યેનાં વલણને કારણે તેઓ વિશ્વભરમાં હીરો બની ગયા. પેલેની લોકપ્રિયતાનો લાભ લેવા માટે તેમની ટીમ સાન્તોસે વિશ્વભરમાં પ્રવાસ કર્યો. 1967માં લાગોસમાં રમાનારી પ્રદર્શન મેચમાં પેલેને રમતાં જોઇ શકાય તે હેતુથી નાઇજીરીયન ગૃહ યુદ્ધમાં સામેલ બે જૂથોએ 48-કલાકનો યુદ્ધવિરામ જાહેર કર્યો.
પેલેના જૂના મિત્ર અને ફેશન બિઝનેસમેન જોસ આલ્વેસ દે અરાઉજોએ સર્જેલી અને તેમની માલિકી પ્રાઇમ લાઇસન્સિંગ કંપની પેલે બ્રાન્ડનું સંચાલન કરે છે, જેમાં પુમા એજી , પેલેસ્ટેશન, ક્યુવીસી , ફ્રેમન્ટલ મીડિયા, પેલે લ'ઉઓમો વગેરે બ્રાન્ડ તેમજ પેલે એરેના કોફી હાઉસો સાથેના કરારોનો સમાવેશ થાય છે.
પેલે સાઓ પોલોના બઉરુમાં મોટા થયા હતા. ચાની દુકાનોમાં નોકર તરીકે કામ કરીને તેઓ વધારાનાં પૈસા કમાતા હતા. તેમના કોચ દ્વારા રમતા શીખેલા પેલેને યોગ્ય ફૂટબોલ પોસાય તેમ ન હતો, જેથી મોટેભાગે તેઓ દોરીથી બાંધેલા છાપાં ભરેલા મોજાથી અથવા ગ્રેપફ્રૂટ થી રમ્યા હતા.
1956માં દે બ્રિટો પેલેને વ્યવસાયિક ક્લબ સાન્તોસ ફૂટબોલ ક્લબ માટે પ્રયત્ન કરવાનાં હેતુથી સાઓ પોલો રાજ્યનાં ઔદ્યોગિક અને બંદર શહેર એવા સાન્તોસમાં લઇ ગયા, જ્યાં બ્રિટોએ સાન્તોસનાં સંચાલકોને એમ કહ્યું હતું કે આ 15-વર્ષનો છોકરો "વિશ્વનો મહાનતમ ફૂટબોલ ખેલાડી" બનશે.
એપ્રિલ 1994માં પેલેએ મનોવિજ્ઞાની અને ગોસ્પલ ગાયિકા એસિરિઆ લેમોસ સેઇક્સાસ સાથે લગ્ન કર્યા, જેમણે પ્રજનનક્ષમતા સારવાર દ્વારા 28 સપ્ટેમ્બર 1996ના રોજ જોશુઆ અને સેલેસ્ટે નામનાં જોડિયાને જન્મ આપ્યો.
2002માં પ્રીમીયર લીગ ક્લબ ફુલ્હેમ દ્વારા તેમને સારી પ્રતિભાઓની શોધ કરવાનું કામ સોંપવામાં આવ્યું. 2006 ફિફા વિશ્વ કપ ફાઇનલ્સ માટે પસંદ થયેલા જૂથોના ડ્રો કરવા માટે તેમની પસંદગી કરવામાં આવી હતી.
સાન્તોસના સમય દરમિયાન પેલે ઝિટો, પેપે અને કોટિન્હો જેવા કેટલાય લોકપ્રિય ખેલાડીઓ સાથે રમ્યા; જ્યાં પેલેએ સંખ્યાબંધ વન-ટુ પ્લે , આક્રમણો અને ગોલમાં આ ખેલાડીઓનો સાથ નીભાવ્યો હતો.
1977માં તેમની નિવૃત્તિ પછી પેલે ફૂટબોલના વિશ્વ દૂત બની ગયા છે અને તેમણે ઘણી કાર્યકારી ભૂમિકાઓ તેમજ વેપારી સાહસો પણ હાથ ધર્યાં છે. હાલમાં તેઓ ન્યૂયોર્ક કોસ્મોસના માનદ્ પ્રમુખ છે.
2009માં તેમણે યુબિસોફ્ટને વી માટે આર્કેડ ફૂટબોલ મેચ બાબતે સહકાર આપ્યો : અને સાથે તે મેચમાં ખેલાડીઓના કોચ તરીકે પણ દ્રશ્યમાન થયા.
1 ઓગસ્ટ, 2010ના રોજ પેલેને નવજીવન પામેલી ન્યૂયોર્ક કોસ્મોસ ટીમના માનદ પ્રમખ તરીકે નિયુક્ત કરવામાં આવ્યા, જેનો હેતુ ટીમને મેજર લીગ સોકરમાં ઉતારવાનો હતો.
પંદર વર્ષની ઉંમરે જ તેઓ સાન્તોસ એફસી જુનિયર ટીમમાં જોડાયા. સીનિયર ટીમમાં જોડાતાં પહેલાં તેઓ એક સીઝન માટે રમ્યા હતા.
કુલ 32 સત્તાવાર ટીમ ટ્રાફીનો આંકડો તેમને સૌથી વધુ કારકિર્દી ટાઇટલ ધરાવતાં ખેલાડી તરીકે પ્રસ્થાપિત કરે છે
બસ માર્ગ: બેંગ્લોરના મેજેસ્ટિક બસ સ્ટેન્ડથી માગડી રોડની બસ લઇ લો. આ બસ સામાન્ય રીતે તમને શહેરની મર્યાદાની અંદર માગડી રોડની એક પોઇન્ટ પર ઉતારશે, ત્યાંથી તમારે એક વધુ બસ પકડીને માગડી રોડ જંકશન કે જ્યાં તમારે સાવન દુર્ગા માટે ડાબે વળવુ પડશે ત્યાં પહોંચવાનું છે, અહીંથી તેમે ખાનગી કે કેએસઆરટીસી ની બસોથી હોસપેટ ગેટ સુધી પહોંચી શકો છો.બેંગ્લોરથી પ્રવાસનનો કુલ સમય 2 કલાક અને 15 મિનિટ છે.
આ ટેકરી એક મંદિર માટે જાણીતી છે અને તેને વિશ્વની સૌથી વિશાળ અખંડ પથ્થરની ટેકરીઓમાં સૌથી પ્રથમ સ્થામ પામવા માટે પુરસ્કૃત કરવામાં આવી છે.
આ ટેકરી દ્વિપકલ્પ જેવા ખડકના ગ્રેનાઇટ્સ, પાળારૂપ પાળ અને લેટેરાઇટ્સથી બનેલો છે. અર્કાવતી નદી થીપ્પાગોંદાનાહલ્લી જલાશયની પાસેથી પસાર થાય છે અને તે મન્ચાનબેલે બંધની દિશા તરફ આગળ વધે છે.
આ કેમ્પેગોવડાની જેમ માગડીના શાસકોની બીજી રાજધાની હતી. 1638 થી 1728 સુધી, તે મૈસુરના તાબા હેઠળ જતું રહ્યું અને દાલાવાયી દેવરાજાએ આ સ્થળ અને નેલાપાટ્ટાનાને પોતાના કબજો હેઠળ કર્યો હતો. 1791માં લોર્ડ કોર્નવેલીસે ત્રીજા એંગ્લો-મૈસુર યુદ્ધ દરમિયાન આ વિસ્તારને ટીપુ સુલ્તાનની સેના જોડેથી પોતાના કબ્જેમાં કરી લીધો હતો. રોબર્ટ હોમે તેના સિલેક્ટેડ વ્યૂ ઇન મૈસુર (1794માં બેંગ્લોરથી આ ટેકરીના દૂરવર્તી ચિત્રો દર્શાવ્યા છે.
પ્રવાસીઓ કે જે અહીં સાવંદી વીરાભદ્રેશ્વરા સ્વામી અને નરસિંહા સ્વામીના મંદિર કે જે નાની ટેકરીઓ પર આવેલા છે તેના દર્શન કરવા આવે છે, તે આ સાવનદુર્ગા ટેકરીઓની પણ વારંવાર મુલાકાત લેતા હોય છે. ઉજાણી કરવા આવનારાઓ આ ટેકરીના સ્વચ્છ વાતાવરણમાં પણ કેટલોક સમય પસાર કરે છે. પર્વતારોહકો, ગુફાના શોધકો અને સાહસિકો પણ આ વિસ્તારની વારંવાર મુલાકાત લે છે.
સાવનદુર્ગની રચના બે ટેકરીઓ દ્વારા થઇ છે જેને સ્થાનિક રીતે કરીગુડ્ડા અને બીલ્લીગુડ્ડા તરીકે ઓળખવામાં આવે છે. 1340 ઇસુ પૂર્વમાં હોયસાલા બાલ્લાલા ની માદાબાલુમાંથી આ ટેકરીના નામની સૌથી જૂની નોંધ નોંધવામાં આવી છે જ્યાં તેનું નામ સાવંદી હતું.
આ ટેકરી લુપ્તપ્રાય એવી પીળારંગના ગળાવાળી બુલબુલનું ઘર છે અને એક સમયે આ સ્થળ લાંબી ચાંચવાળા ગીઘો અને સફેદ પીઠવાળા ગીઘોનું પણ ઘર હતું.
તેણે આ ટેકરીને સાવીનાદુર્ગા કે મોતનો કિલ્લો કહ્યો હતો. આ ટેકરીની ટોચ પર પહોંચવા માટે કોઇ પગથિયાઓ ન હતા અને તે વાંસ અને અન્ય ઝાડોની બનેલી વાડથી ઢંકાળેલી હતી.
અન્ય મત મુજબ આ નામનું મૂળ માગડીના અહચુતરાયાના રાજ્યપાલ સામન્થારાય ની ઉપાધિ સામન્થાદુર્ગા પરથી આવ્યું છે, જોકે કોઇ શિલાલેખ આ વાતને સમર્થન નથી આપતા.
મુંબઇ રાજ્યના બ્રિટિશ શાસન દરમ્યાન ખારાધોડા અમદાવાદ જિલ્લાનો ભાગ હતું પણ હવે તે સુરેન્દ્રનગર જિલ્લામાં આવે છે. વિરમગામ-ખારાઘોડા રેલ્વે લાઇન ત્યાંના મીઠાના ઉત્પાદનના કારણે બી.બી. એન્ડ સી. આઇ. રેલ્વેના જમાનામાં નાખવામાં આવી હતી. રણના કિનારે આવેલું ખારાઘોડા મીઠાના ઉત્પાદનમાં સૌથી મોખરે હતું. ખારાઘોડાની આસપાસની વસ્તીના મજુર વર્ગને રોકીને ખાનગી પેઢીઓ દ્વારા મીઠું પકવવામાં આવતું. આ મજુરો અગરીયા તરીકે ઓળખાય છે. તેઓ વરસાદના સમયમાં જે પાણી વરસે અને જમીનમાં ઉતરે તેને બોર દ્વારા ખેંચી તેને પાટા નામે ઓળખાતા મીઠાનાં ખેતરોમાં ભરી તેના દ્વારા કાદવ જેવી થયેલી માટીને પગ દ્વારા કેળવતા. ત્યારબાદ તેમાં ક્ષાર વાળું પાણી ભરી રાખતા. તાપના કારણે પાણી ઉડી જઇ પાછળ બચેલું મીઠું દાંતી દ્વારા ખેંચી રેલ્વેના વેગનોમાં ભરી ખારાધોડા લાવવામાં આવતું જ્યાંથી દેશભરમાં તેની નિકાસ થતી. કૂવાના ખારા પાણી દ્વારા પકવવામાં આવતા મીઠાને વરાગડું કહેવાય છે.
સરકારી મીઠાની કંપની હિન્દુસ્તાન સોલ્ટ ના નામે ચાલે છે, જેનું પ્રારંભિક નામ ભારત સોલ્ટ હતું . હિન્દુસ્તાન સોલ્ટના પગરણ પછી મીઠાની પેઢીઓ નુકશાનમાં જવા લાગી. પરિણામે, અગરીયાઓની સહકારી મંડળી દ્વારા મીઠું પકવવાનું કામ ચાલુ કરવામાં આવ્યું. મીઠામાંથી આડપેદાસમાં બ્રોમાઇડ અને મેગ્નેશિયમ મળતું હોવાથી અહીં તેની પણ ફેકટરીઓ છે.
ખારાઘોડા ભારતનાં ગુજરાત રાજ્યમાં કચ્છનાં નાનાં રણના છેવાડે સુરેન્દ્રનગર જિલ્લાના દસાડા તાલુકામાં આવેલું એક ગામ છે. મીઠા ઉદ્યોગના વિકાસને કારને આ ગામ મીઠાના વેપારનું એક અગત્યનું કેન્દ્ર બની રહ્યું છે. અહીં ખુબ મોટા પ્રમાણમાં મીઠાનું ઉત્પાદન થાય છે. મીઠાના મોટા ભાગના વેપારીઓ ૮ કિ.મી. દૂર આવેલા પાટડી ગામમાં રહે છે.
એક જમાનામાં મુંબઇના ટેક્સી ડ્રાઇવરો અહીં ટ્રક ચલાવવા આવતા. કારણકે, ઉનાળામાં મીઠું અગરમાંથી ખેંચાય તે દરમ્યાન અહીં રોજીની ખૂબ તકો ઉભી થતી. પરંતુ ઋતુ ન હોય ત્યારે ગામમાં રોજી ન હોવાથી ગામની જનતાની પ્રગતિ જોઇએ તેવી થઇ ન હતી.
બાદમાં નડાલ સતત ત્રીજા વર્ષે વિમ્બલ્ડનની ફાઇનલમાં ફેડરર સામે રમ્યો હતો. તે તેમની સ્પર્ધાની સૌથી અપેક્ષિત મેચ હતી. નડાલ સતત 23 મેચની વિજય શ્રેણી સાથે ફાઇનલમાં પ્રવેશ્યો હતો જેમાં વિમ્બલ્ડન પહેલા લંડન ખાતે ક્વિન્સ ક્લબ ખાતે રમાયેલી આર્ટોઇસ ચેમ્પિયનશિપ્સ ખાતે
તેના સૌ પ્રથમ કારકિર્દી ગ્રાસ-કોર્ટ ટાઇટલનો પણ સમાવેશ થાય છે. ફેડરરે હાલેમાં યોજાયેલી ગેરી વેબર ઓપનમાં તેનું વિક્રમી પાંચમું ગ્રાસ કોર્ટ ટાઇટલ જીત્યું હતું અને બાદમાં એક પણ સેટ ગુમાવ્યા વગર વિમ્બલ્ડન ફાઇનલમાં પહોંચ્યો હતો. તેની અગાઉની બે વિમ્બલ્ડન ફાઇનલથી વિપરિત ફેડરર પ્રતિબંધાત્મક પ્રિય ન હતો છતાં ઘણા વિશ્લેષકોએ જીત માટે નડાલની ધારણા કરી હતી. તેમણે વિમ્બલ્ડનના ઇતિહાસની સૌથી લાંબી ફાઇનલ રમી હતી અને વરસાદને કારણે થયેલા વિલંબને કારણે નડાલ લગભગ અંધારામાં પાંચમો સેટ 9-7થી જીત્યો હતો. આ મેચની અત્યાર સુધીની સૌથી મહાન વિમ્બલ્ડન ફાઇનલ તરીકે સરાહના થઇ હતી. કેટલાક ટેનિસ વિવેચકો તેને ટેનિસ ઇતિહાસની સૌથી મહાન મેચ ગણાવે છે. તેનું પ્રથમ વિમ્બલ્ડન ટાઇટલ જીતીને નડાલ ઓપન યુગમાં એક જ વર્ષમાં ફ્રેન્ચ ઓપન અને વિમ્બલ્ડન એમ બંને જીતનાર, 1969માં રોડ લેવર અને 1978-80માં બોર્ગ બાદનો, ત્રીજો ખેલાડી બન્યો હતો અને વિમ્બલ્ડન જીતનાર બીજો સ્પેનિશ ખેલાડી બન્યો હતો. તેણે ફેડરરના સતત પાંચ વિમ્બલ્ડન ટાઇટલ અને ગ્રાસ કોર્ટ પર 65 સતત વિજય શ્રેણીના
2009 ઓસ્ટ્રેલિયન ઓપનમાં નડાલ એક પણ સેટ ડ્રોપ કર્યા વગર તેની પાંચ મેચ જીતી ગયો હતો. ત્યાર બાદ તેણે સેમિફાઇનલમાં ઓસ્ટ્રેલિયન ઓપનના ઇતિહાસમાં સૌથી લાંબી, 5 કલાક અને 14 મિનીટ, મેચમાં પોતાના જ દેશના ખેલાડી ફર્નાન્ડો વર્ડાસ્કોને હરાવ્યો હતો. આ વિજયે રોજર ફેડરર સામે ચેમ્પિયનશિપ મેચ મુકરર કરી હતી. હાર્ડ-કોર્ટ ગ્રાન્ડ સ્લેમ પર આ તેમની પ્રથમ અને એકંદર ઓગણીસમી ટક્કર હતી. નડાલે ફેડરરને પાંચ સેટમાં હરાવ્યો હતો અને તેનું સૌ પ્રથમ હાર્ડ-કોર્ટ ગ્રાન્ડ સ્લેમ સિંગલ્સ ટાઇટલ જીત્યું હતું. આ જીતે તેને ઓસ્ટ્રેલિયન ઓપન જીતનાર સૌ પ્રથમ સ્પેનિશ ખેલાડી અને ત્રણ અલગ સપાટી પર ગ્રાન્ડ સિંગલ્સ ટાઇટલ જીતનાર જીમી કોનોર્સ, મેટ્સ વિલાન્ડર, અને આંદ્રે અગાસી બાદનો ચોથો પુરૂષ ટેનિસ ખેલાડી બનાવ્યો હતો. આ જીતે નડાલને એક જ સમયે ત્રણ અલગ સપાટી પર ત્રણ ગ્રાન્ડ સ્લેમ સિંગલ્સ ટાઇટલ મેળવનાર સૌ પ્રથમ પુરૂષ ટેનિસ ખેલાડી બનાવ્યો હતો.
નડાલ બાદમાં રોટરડેમમાં એબીએન એમ્રો વર્લ્ડ ટેનિસ ટુર્નામેન્ટ રમ્યો હતો. ફાઇનલમાં તે બીજા ક્રમે સીડ કરાયેલા મુરે સામે ત્રણ સેટમાં હાર્યો હતો. ફાઇનલ દરમિયાન, નડાલે તેના જમણા ઘૂંટણમાં ટેન્ડનની સમસ્યાનું ધ્યાન રાખવા ટ્રેનરનો બોલાવ્યો હતો, જેણે ફાઇનલ સેટમાં તેની રમતને નોંધપાત્ર રીતે અસર કરી હતી. ઘૂંટણની આ સમસ્યા નડાલના જમણા ઘૂંટણના ટેન્ડનિટિસ સાથે જોડાયેલી ન હતી છતાં તેણે એક સપ્તાહ બાદ બાર્કલેઝ દુબઈ ટેનિસ ચેમ્પિયનશિપ્સમાંથી ઉમેદવારી પાછી ખેંચવા પ્રેરવા જેટલી ગંભીર હતી.
નડાલ બાદમાં 2010 મુટુઆ મેડ્રિલેના મેડ્રિડ ઓપનમાં જ્યાં તે અગાઉના વર્ષમાં ઉપવિજેતા રહ્યો હતો. ટોચના આઠ સીડમાં સ્થાન ધરાવતો હોવાથી તેને પ્રથમ રાઉન્ડમાં બાય મળ્યું. બીજા રાઉન્ડમાં તેણે ક્વોલિફાયર ઓલેક્સન્ડ્ર ડોલ્ગોપોલોવ જુનિયરને સ્ટ્રેટ સેટમાં હરાવ્યો. ત્યાર બાદ તે છ ફૂટ નવ ઈંચ ઊંચા અમેરિકન ખેલાડી જોહન ઇસનર સામે રમ્યો. નડાલ સ્ટ્રેટ સેટ્સમાં 7–5, 6–4થી સરળતાથી જીતી ગયો. તેણે ક્વાર્ટરફાઇનલમાં ગેલ મોનફિલ્સને 6–1, 6–3થી અને ત્યાર બાદના રાઉન્ડમાં તેના દેશબંધુ નિકોલસ અલમેગ્રોને 4–6, 6–2, 6–2થી હરાવ્યો હતો. નિકોલસ તેની સૌ પ્રથમ માસ્ટર્સ 1000 સેમિફાઇનલ રમી રહ્યો હતો. અલમેગ્રો સામે તેની મેચનો પ્રથમ સેટ તેણે 2010માં અત્યાર સુધીમાં ક્લે પર ગુમાવેલો માત્ર બીજો સેટ હતો. નડાલે બાદમાં પ્રતિસ્પર્ધી રોજર ફેડરરને 6–4, 7–6 થી હરાવ્યો હતો અને 2009 ફાઇનલમાં ફેડરર સામે પરાજયનો બદલો લીધો હતો. આ વિજયે તેને 18મું માસ્ટર્સ ટાઇટલ અપાવ્યું હતું અને ઓલ-ટાઇમ વિક્રમ તોડ્યો હતો. એક જ વર્ષમાં ત્રણ ક્લે કોર્ટ માસ્ટર્સ ટાઇટલ જીતનાર અને સળંગ ત્રણ માસ્ટર્સ ઇવેન્ટ જીતનાર
મેડ્રિડમાં યોજાયેલી મુટુઆ મેડ્રિલેના માસ્ટર્સમાં સેમિફાઇનલમાં નડાલ ગિલ્સ સાઇમન સામે 3–6, 7–5, 7–6 થી હાર્યો હતો. જોકે, મેચમાં તેના દેખાવે તે વાતની ખાતરી આપી હતી કે ઓપન યુગ દરમિયાન તે સૌ પ્રથમ સ્પેનિશ ખેલાડી બનશે કે જેણે વિશ્વના પ્રથમ ક્રમના ખેલાડી તરીકે વર્ષ પૂર્ણ કર્યું હોય. 24 ઓક્ટોબરના રોજ સ્પેનના ઓવીડોમાં આવેલા કેમ્પોમોર થિયેટર ખાતે નડાલને ટેનિસમાં હાંસલ કરેલી સિદ્ધિની સરાહના તરીકે રમતગમત માટે પ્રિન્સ ઓફ ઓસ્ટ્રિયસ એવોર્ડ અપાયો હતો. મેડ્રિડ માસ્ટર્સના બે સપ્તાહ બાદ ફ્રાન્સમાં બીએનપી પારિબાસ માસ્ટર્સમાં નડાલ ક્વાર્ટરફાઇનલમાં પહોંચ્યો હતો જ્યાં તેનો નિકોલે ડેવિડેન્કો સાથે સામનો થયો હતો. નડાલે પ્રથમ સેટ 6–1થી ગુમાવ્યો હતો અને બીજા રાઉન્ડમાં ઘૂંટણમાં ઈજાને કારણે નિવૃત્તિ લીધી હતી. ત્યાર બાદના સપ્તાહમાં નડાલે ઘૂંટણમાં ટેન્ડિનિટિસનું કારણ આપીને વર્ષના અંતે શાંઘાઇમાં યોજાઇ રહેલા ટેનિસ માસ્ટર્સ કપમાંથી પોતાની ઉમેદવારી પાછી ખેંચવાની જાહેરાત કરી હતી. 10 નવેમ્બરના રોજ નડાલે આર્જેન્ટિના સામે સ્પેનની ડેવિસ કપ ફાઇનલમાંથી ઉમેદવારી પાછી ખેંચી હતી કારણકે તેની ઘૂંટણની ઈજા સંપૂર્ણપણે સાજી ન્હોતી થઇ.
રફેલ "રફા " નડાલ પરેરા એ એક સ્પેનિશ પ્રોફેશનલ ટેનિસ ખેલાડી છે. એસોસિયેશન ઓફ ટેનિસ પ્રોફેશનલ્સ ) દ્વારા તેને અત્યારે પ્રથમ ક્રમે પદાંકિત કરાયો છે. તેને અત્યાર સુધીના સૌથી મહાન ખેલાડીઓ પૈકીનો એક ગણવામાં આવે છે. માટી પર તેની સફળતાએ તેને "માટીનો રાજા" એવું હુલામણું નામ અપાવ્યું અને ઘણા નિષ્ણાતોને તેને માટીના મેદાન પરનો અત્યાર સુધીનો સૌથી મહાન ખેલાડી ગણવા પ્રેર્યા છે. નડાલે નવ ગ્રાન્ડ સ્લેમ સિંગલ્સ ટાઇટલ, સિંગલ્સમાં 2008 ઓલિમ્પિક સુવર્ણ ચંદ્રક, વિક્રમી 18 એટીપી વર્લ્ડ ટૂર માસ્ટર્સ 1000 ટુર્નામેન્ટ્સ જીત્યાં છે અને તે 2004, 2008 અને 2009માં ફાઇનલ્સ જીતનાર સ્પેન ડેવિસ કપ ટીમનો ભાગ હતો. તેણે 2010 યુએસ ઓપન જીતીને કરિયર ગ્રાન્ડ સ્લેમ પૂર્ણ કર્યું હતું. ઓપન યુગમાં આ દરજ્જો હાંસલ કરનાર તે ઇતિહાસમાં સાતમો અને સૌથી નાનો ખેલાડી હતો. તે કરિયર ગોલ્ડન સ્લેમ પૂર્ણ કરનાર આંદ્રે અગાસી બાદનો બીજો પુરૂષ ખેલાડી છે.
નડાલ જર્મનીના ફિલિપ કોહલશ્રીબરને 3–6, 6–3, 6–4થી હરાવ્યા બાદ, વિમ્બલ્ડન બાદની તેની પ્રથમ હાર્ડ કોર્ટ ટુર્નામેન્ટ રોજર્સ કપમાં વિશ્વના બીજા ક્રમના ખેલાડી નોવાક ડીજોકોવિક, વિશ્વના ત્રીજા ક્રમના ખેલાડી રોજર ફેડરર, અને વિશ્વના ચોથા ક્રમના ખેલાડી એન્ડી મુરે સાથે સેમિફાઇનલમાં પહોંચ્યો હતો. સેમિફાઇનલમાં ચેમ્પિયનશિપનો બચાવ કરતા મુરેએ નડાલને 6–3, 6–4 પરાજય આપીને 2010માં સ્પેનિશ ખેલાડી પર બે વાર વિજય મેળવનાર એક માત્ર ખેલાડી બન્યો. નડાલ વિશ્વના પ્રથમ ક્રમના અને બીજા ક્રમના ખેલાડીની હાઇ-પ્રોફાઇલ ભાગીદારીમાં ડજોકોવિક સાથે ડબલ્સ પણ રમ્યો હતો. 1976માં જીમી કોનોર્સ અને આર્થર અશે બાદની આવી પ્રથમ જોડી હતી. જો કે, નડાલ અને ડોજોકોવિક પ્રથમ રાઉન્ડમાં કેનેડાના મિલોસ રાઓનિક અને વાસેક પોસ્પિસિલ સામે હાર્યા હતા. ત્યાર બાદના સપ્તાહમાં, સિનસિનાટી માસ્ટર્સમાં નડાલ ટોપ સીડ હતો અને ક્વાર્ટરફાઇનલમાં 2006 ઓસ્ટ્રેલિયન ઓપન ફાઇનલિસ્ટ માર્કોસ બઘડાટીસ સામે હાર્યો હતો.
રફેલ નડાલનો જન્મ સ્પેનમાં મેનાકર, મેજરકામાં પોતાની માલિકીની સા પુન્ટા નામની રેસ્ટોરાં ધરાવતા અને બારીના કાચનું ઉત્પાદન કરતી કંપની વિડ્રેસ મેલોર્કાનું સંચાલન કરતા વેપારીને ત્યાં થયો હતો. તેઓ એક વીમા કંપની પણ ધરાવે છે. તેની માતા અના મારીયા પરેરા ગૃહિણી છે. તેની નાની બહેનનું નામ મારીયા ઇસાબેલ છે. તેના કાકા મિગ્યુએલ એન્ગલ નડાલ એક નિવૃત્ત પ્રોફેશનલ ફૂટબોલ ખેલાડી છે જેઓ આરસીડી મેલોર્કા, એફસી બાર્સિલોના, અને સ્પેનિશ નેશનલ ટીમ માટે રમ્યાં હતા. નડાલ ફૂટબોલ ક્લબ્સ રીયલ મેડ્રિડ અને આરસીડી મેલોર્કાનું સમર્થન કરે છે. નડાલ ટેનિસ માટે કુદરતી કુશળતા ધરાવે છે તેવું ઓળખ્યા બાદ તેના અન્ય એક કાકા ટોની નડાલ, જે એક ભૂતપૂર્વ પ્રોફેશનલ ટેનિસ ખેલાડી હતા તેમણે, તેને ટેનિસની રમતમાં નાંખ્યો. આ વખતે તેની ઉંમર ત્રણ વર્ષની હતી. ટોની તેને ત્યારથી કોચિંગ આપે છે. તેણે નડાલના કોચિંગ માટે એક પણ પૈસો મેળવ્યો નથી.
અગાઉના વર્ષોથી વિપરિત, નડાલે બાર્સિલોના ટુર્નામેન્ટ નહીં રમવાનું પસંદ કર્યું હતું. તેની આગામી ટુર્નામેન્ટ 2010 ઇન્ટરનેઝનાલી બીએલએલ ડીઇટાલિયા હતી. તેણે તમામ સ્ટ્રેટ સેટમાં ફિલિપ કોહલશ્રીબર, વિક્ટર હનેસ્કુ, અને સ્ટાનલિયાસ વોવરિન્કાને હરાવ્યા હતા અને અપ્રિલમાં તેનો સળંગ 57 મેચનો વિજય નોંધાવ્યો હતો. સેમિફાઇનલમાં તેનો આક્રમક અર્નેસ્ટ્સ ગુલ્બિસ સામે મુકાબલો થયો હતો. ગુલ્બિસે અગાઉની ટુર્નામેન્ટમાં રોજર ફેડરરને હરાવ્યો હતો અને આ ક્લે-કોર્ટ સીઝનમાં નડાલને પ્રથમ વખત ત્રણ સેટ સુધી લઇ ગયો હતો. નડાલ 2 કલાક અને 40 મિનીટની રમત બાદ અંતે 6–4, 3–6, 6–4થી વિજયી રહ્યો હતો. બાદમાં તેણે તેના દેશબંધુ ડેવિડ ફેરરને ફાઇનલમાં 7–5, 6–2થી હરાવ્યો હતો અને તેનું રોમ ખાતે પાંચમું ટાઇટલ હાંસલ કર્યું હતું.જે આંદ્રે અગાસીના 17 એટીપી માસ્ટર્સ ટાઇટલ જીતવાના વિક્રમને સમકક્ષ હતું.
લંડન ખાતે 2010 એટીપી વર્લ્ડ ટૂર ફાઇનલમાં નડાલે પ્રથમ મેચમાં રોડ્ડીકને 3-6, 7-6 , 6-4થી, બીજા મેચમાં ડીજોકોવિકને 7–5, 6–2થી, ત્રીજી મેચમાં બર્ડિકને 7-6 , 6-1થી હરાવીને તેની કારકિર્દીમાં ત્રીજી વખત સેમિફાઇનલમાં પહોંચ્યો હતો. રાઉન્ડ-રોબિન સ્ટેજમાં નડાલે પ્રથમ વખતા ત્રણ જીત હાંસલ કરી હતી. સેમિફાઇનલમાં તેણે ભારે રસાકસી ભરી મેચમાં મુરેને 7-6 , 3-6, 7-6 થી હરાવ્યો હતો અને ટુર્નામેન્ટની તેની પ્રથમ ફાઇનલમાં પહોંચ્યો હતો. આ વર્ષમાં તેમના બીજા મુકાબલામાં ફેડરરે ફાઇનલમાં નડાલને 6–3, 3–6, 6–1થી હરાવ્યો હતો. મેચ બાદ નડાલે જણાવ્યું હતું કે: "રોજર કદાચ વિશ્વનો વધુ સંપૂર્ણ ખેલાડી છે. હું એમ નહીં કહું કે મેં તે મેચ એટલે ગુમાવી હતી કે હું થાકેલો હતો." આ વાત શનિવારે તેના મુરે પર વિજયના સંદર્ભમાં હતી. "આજે બપોરે મેં મારો શ્રેષ્ઠ પ્રયાસ કર્યો હતો પરંતુ રોજર મારા કરતા સારો હતો."
નડાલે ઓસ્ટ્રેલિયન ઓપન વોર્મ-અપ ટુર્નામેન્ટ, દોહામાં કતાર એક્સઝોનમોબિલ ઓપન એટીપી 250 ઇવેન્ટમાં ભાગ લીધો હતો જેમાં તે ફાઇનલમાં હાર્યો હતો. તેણે પ્રથમ રાઉન્ડમાં ઇટાલીના સાઇમોન બોલેલીને 6–3, 6–3થી હરાવ્યો હતો અને બીજા રાઉન્ડમાં નડાલે પોટિટો સ્ટારાકને 6–2, 6–2થી હરાવ્યો હતો. નડાલની પ્રગતી ક્વાર્ટરફાઇનલમાં ચાલુ રહી હતી જ્યારે તે બેલ્જિયમના સ્ટીવ ડાર્કિસ સામે 6–1, 2–0થી આગળ હતો જે અંતે મેચમાંથી નિવૃત્ત થયો હતો. તેણે પાંચમાં ક્રમે સીડ થયેલા વિક્ટર ટ્રોઇકીને 6–1, 6–3થી હરાઇવ્યો હતો અને સેમિફાઇનલમાં 11 સ્ટ્રેટ ગેમ જીતી હતી. નડાલ પ્રારંભિક સેટમાં અગ્રેસર રહેવા અને બીજા સેટમાં બે મેચ પોઇન્ટ ધરાવતો હોવા છતાં ફાઇનલમાં નિકોલે ડેવિડેન્કો સામે 6–0, 6–7 , 4–6થી હાર્યો હતો. ડેવીડેન્કોએ પણ ફાઇનલમાં પહોંચતા પહેલા સેમિફાઇનલમાં રોજર ફેડરરને હરાવ્યો હતો.
17 વર્ષની ઉંમર સુધીમાં તેણે ફેડરરને હરાવ્યો અને વિમ્બલ્ડન ખાતે ત્રીજા રાઉન્ડ સુધી પહોંચનાર બોરિસ બેકર બાદનો સૌ પ્રથમ સૌથી નાનો ખેલાડી બન્યો હતો. આ મેચમાં ફેડરર અને રફેલ સૌ પ્રથમ વખત આમને સામને આવ્યા હતા. 18 વર્ષની ઉંમરે, આઇટીએફ જુનિયર સર્કિટ પર જુનિયર ડેવિસ કપમાં તેના સેકન્ડ અને ફાઇનલ દેખાવે સ્પેનને અમેરિકા કરતા આગળ વધવામાં મદદ કરી હતી. 19 વર્ષની ઉંમરે નડાલ સૌ પ્રથમ વખત ફ્રેન્ચ ઓપન રમ્યો હતો અને તે જીત્યો હતો. 20 વર્ષથી વધુ સમયથી પેરિસમાં આ સિદ્ધિ હાંસલ કરાઇ ન હતી. તેણે રોલેન્ડ ગેરોસ ખાતે તેને ચાર વખત જીત્યું હતું. નડાલને વિશ્વના ટોચના 50 ખેલાડીમાં સ્થાન મળ્યું હતું. 2003માં તેણે એટીપી ન્યૂકમર ઓફ ધ યર એવોર્ડ જીત્યો હતો. નડાલે તેના કારકિર્દીના પ્રારંભિક સમયમાં તે જે ટ્રોફી જીતે તેને બચકું ભરવાની ટ્રેડમાર્ક આદત પાડી હતી.
નડાલે ટોમસ બર્ડિકને સ્ટ્રેટ સેટ્સમાં 6–3, 7–5, 6–4થી હરાવીને 2010 વિમ્બલ્ડન મેન્સ ટાઇટલ જીત્યું હતું. વિજય બાદ નડાલે જણાવ્યું હતું કે, "તેના માટે તે એક સ્વપ્ન કરતા પણ વધુ છે" અને તેણે સેમિફાઇનલમાં એન્ડી મુરી સામેની મેચ દરમિયાન તેની પ્રતિકૂળતાઓ દરમિયાન તેના પ્રત્યે ઉદાર અને સહાયક રહેવા બદલ ત્યાં હાજર રહેલા દર્શકોનો આભાર માન્યો હતો. આ વિજયે તેને માત્ર 24 વર્ષની ઉંમરે બીજું વિમ્બલ્ડન ટાઇટલ અને આઠમું કરિયર મેજર ટાઇટલ અપાવ્યું હતું. આ વિજયે નડાલને તેનું સૌ પ્રથમ "ઓલ્ડ વર્લ્ડ ટ્રિપલ"નું બિરુદ અપાવ્યું હતું. આ બિરુદ મેળવનાર છેલ્લો વ્યક્તિ 1978માં બીજોર્ન બોર્ગ હતો. ("ઓલ્ડ વર્લ્ડ ટ્રિપલ" બિરુદ એક જ વર્ષમાં ઇટાલિયન ઓપન, ફ્રેન્ચ ઓપન, અને વિમ્બલ્ડન એમ ત્રણેય ટાઇટલ જીતનાર ખેલાડીને આપવામાં આવે છે).
ઓસ્ટ્રેલિયન ઓપનના પ્રથમ રાઉન્ડમાં નડાલે બ્રાઝિલના માર્કોસ ડેનિયલને 6–0, 5–0 રિટથી હરાવ્યો હતો. બીજા રાઉન્ડમાં તેણે અગામી ક્વોલિફાયર અમેરિકાના ર્યાન સ્વીટિંગને 6–2, 6–1, 6–1થી હરાવ્યો હતો. ત્રીજા રાઉન્ડમાં ઉભરતા ખેલાડી ઓસ્ટ્રેલિયાના બર્નાર્ડ ટોમિક દ્વારા તેની કસોટી થઇ હતી ટોમિકે અગાઉ નડાલના દેશબંધુ ફેલિસિયાનો લોપેઝને બહાર ફેંકી દીધો હતો પરંતુ નડાલે 6–2, 7–5, 6–3ના સ્કોરથી જીત હાંસલ કરી હતી. ચોથા રાઉન્ડમાં તેણે ક્રોએશિયાના મેરિન સિલિકને 6–2, 6–4, 6–3થી હરાવ્યો હતો. જોડીની ક્વાર્ટરફાઇનલ મેચની શરૂઆતમાં તેના સાથી સ્પેનિશ ખેલાડી ડેવિડ ફેરર સામેની મેચમાં તેને ઇજા થઇ હતી અને અંતે સ્ટ્રેટ સેટમાં 4–6, 2–6, 3–6થી હાર્યો હતો. આમ, તેના સળંગ ચાર ટુર્નામેન્ટ જીતવાના પ્રયાસોનો અંત આવ્યો હતો.